Súradnice: 32°04′00″S 34°47′00″V﻿ / ﻿32,06667°S 34,78333°V﻿ / 32.06667; 34.78333

**Tel Aviv-Jafo** (hebr. תל אביב-יפו‎ – Tel Aviv-Jafo, t.j. doslova Tel Aviv - Jaffa; arab. تَل أبيب-يَافَا‎ – Tal Abíb-Jáfá), často skrátene **Tel Aviv**, je mesto v Izraeli, ležiace na pobreží Stredozemného mora. Je súčasťou najväčšej a najľudnatejšej aglomerácie v Izraeli, známej ako Guš Dan. Žije tu okolo 380 000 obyvateľov, v celej aglomerácii okolo 3 850 100. Samotné mesto má rozlohu iba 50,6 km² a hustota zaľudnenia je až 7 826 obyvateľov na km².

Niektoré štáty (napríklad Slovensko) považujú Tel Aviv za hlavné mesto Izraela[chýba zdroj] a majú tu svoje konzuláty a ambasády, Izrael však za svoje hlavné mesto považuje Jeruzalem a všetky ústredné orgány sídlia v Jeruzaleme.

96,1 % obyvateľov sú Židia, 3 % arabskí moslimovia a 0,9 % arabskí kresťania. Podľa niektorých odhadov tu žije a pracuje okolo 50-tisíc neregistrovaných obyvateľov. Podľa odhadov z roku 2001 je metropolitná oblasť Tel Avivu sídlom s najväčšou koncentráciou židovského obyvateľstva na svete. Žije tu okolo 3,5 milióna Židov (na druhom mieste je metropolitná oblasť New Yorku s 1,4 milióna židovských obyvateľov).

Širšia metropolitná oblasť obsahuje množstvo samostatných sídiel s približne 2,5 milióna obyvateľmi žijúcimi na 14 km dlhom úseku pri pobreží Stredozemného mora. Ďalšími významnými mestami aglomerácie Guš Dan sú Bat Jam, Cholon, Ramat Gan, Givatajim, Bnej Brak, Petach Tikva, Rišon le-Cion, Ramat ha-Šaron a Herclija.

Dejiny
------

Osada na juhu súčasného Tel Avivu bola založená v 80. rokoch 19. storočia ako náhrada za pomerne drahé arabské osady v Jaffe. V roku 1909 sa začala výstavba a v roku 1910 vzniklo meno Tel Aviv. Pôvodne to bolo iba predmestie alebo "nocľaháreň" pre ľudí pracujúcich v Jaffe. Konflikty medzi Židmi v Tel Avive a Arabmi v Jaffe v roku 1921 viedli obyvateľov Tel Avivu k vytvoreniu novej centrálnej obchodnej štvrte. Územný plán na vývoj mesta založený na centrálnych komunikáciách a bulvároch bol vypracovaný v roku 1925 (Patrick Geddes) a schválený magistrátom (Meir Dizengoff). Tel Aviv rýchlo rástol a stal sa centrom izraelského mestského života, čím je dodnes.

Počas arabsko-izraelského konfliktu v roku 1948 po dobu 8 mesiacov, od mája do decembra 1948 a počas arabskej blokády Jeruzalema slúžil aj ako dočasné hlavné mesto Izraela. Po tom, ako bol Jeruzalem vyhlásený za hlavné mesto, väčšina veľvyslanectiev ostala v oblasti Tel Avivu a trinásť ďalších sa tam presťahovalo začiatkom 80. rokov 20. storočia.

V roku 1950 bol Tel Aviv spojený s mestom Jaffa do jedného mesta s názvom *Tel Aviv-Jafo*.

Niekoľkokrát na Tel Aviv zaútočili palestínski teroristi. 19. októbra 1994 sa samovražedný atentátnik odpálil v autobuse mestskej dopravy, pričom prišiel o život a spolu s ním ďalších 25 civilistov. 4. marca 1996 ďalší samovražedný atentátnik zabil 18 ľudí. 1. júna 2001 sa odpálil samovražedný atentátnik v zástupe pred diskotékou, zomrelo 21 ľudí. 25. januára 2002 zomrelo pri samovražednom útoku 20 ľudí. 5. januára 2003 bolo zabitých 23 ľudí pri dvoch súčasných útokoch. 17. apríla 2006 pri útoku neďaleko starej centrálnej autobusovej stanice zomreli 10 ľudia a bolo mnoho zranených.

Partnerské mestá
----------------

Medzi partnerské mestá Tel Avivu patria:

|  |  |  |
| --- | --- | --- |
| * Francúzsko  Toulouse, Francúzsko (1962)
* USA  Philadelphia, USA (1967)
* Nemecko  Kolín nad Rýnom, Nemecko (1979)
* Nemecko  Frankfurt nad Mohanom, Nemecko (1980)
* Nemecko  Bonn, Nemecko (1983)
* Argentína  Buenos Aires, Argentína (1988)
* Maďarsko  Budapešť, Maďarsko (1989)
* Srbsko  Belehrad, Srbsko (1990)
* Nemecko  Essen, Nemecko (1992)
 | * Bulharsko  Sofia, Bulharsko (1992)
* Poľsko  Varšava, Poľsko (1992)
* Francúzsko  Cannes, Francúzsko (1993)
* Poľsko  Lodž, Poľsko (1994)
* Taliansko  Miláno, Taliansko (1994)
* Grécko  Solún, Grécko (1994)
* Čína  Peking, Čína (1995)
* USA  New York, USA (1996)
* Španielsko  Barcelona, Španielsko (1998)
 | * Turecko  Izmir, Turecko (1998)
* Palestína  Gaza, Palestína (1998)
* Kazachstan  Alma-Ata, Kazachstan (1999)
* Moldavsko  Kišiňov, Moldavsko (2000)
* Kórejská republika  Inčhon, Kórejská republika (2000)
* Cyprus  Limassol, Cyprus (2000)
* Rusko  Moskva, Rusko (2000)
* Brazília  São Paulo, Brazília (2004)
* Rakúsko  Viedeň, Rakúsko (2005)
 |

Galéria
-------

Referencie
----------

1. ↑

Pozri aj
--------

* Telavivské metro

Iné projekty
------------

Commons
* Spolupracuj na Commons Commons ponúka multimediálne súbory na tému **Tel Aviv-Jafo**

| * z
* d
* u
Hlavné mestá v Ázii |
| --- |
| Stredná Ázia | **Astana**, Kazachstan • **Biškek**, Kirgizsko • **Dušanbe**, Tadžikistan • **Kábul**, Afganistan • **Ašchabad**, Turkménsko • **Taškent**, Uzbekistan |
| Východná Ázia | **Peking**, Čínska ľudová republika • **Tchaj-pej**, Taiwan • **Tokio**, Japonsko • **Pchjongjang**, Severná Kórea • **Soul**, Južná Kórea • **Ulanbátar**, Mongolsko |
| Južná Ázia | **Dháka**, Bangladéš • **Thimphu**, Bhután • **Naí Dillí**, India • **Male**, Maldivy • **Káthmandu**, Nepál • **Islamabad**, Pakistan • **Kotte** (oficiálne a administratívne) a **Kolombo** (obchodné), Srí Lanka • **Lhasa**, Tibet |
| Juhovýchodná Ázia | **Bandar Seri Begawan**, Brunej • **Phnom Pénh**, Kambodža • **Dili**, Východný Timor • **Jakarta**, Indonézia • **Vientian**, Laos • **Kuala Lumpur** (oficiálne) a **Putrajaya** (administratívne), Malajzia • **Nay Pyi Taw**, Mjanmarsko • **Manila**, Filipíny • **Singapur**, Singapur • **Bangkok**, Thajsko • **Hanoj**, Vietnam |
| Juhozápadná Ázia | **Jerevan**, Arménsko • **Baku**, Azerbajdžan • **Manáma**, Bahrajn • **Nikózia**, Cyprus • **Tbilisi**, Gruzínsko • **Teherán**, Irán • **Bagdad**, Irak • **Jeruzalem** (oficiálne, administratívne) a **Tel Aviv-Jafo** (medzinárodne uznávané), Izrael • **Ammán**, Jordánsko • **Kuvajt**, Kuvajt • **Bejrút**, Libanon • **Maskat**, Omán • **Dauha**, Katar • **Rijád**, Saudská Arábia • **Damask**, Sýria • **Ankara**, Turecko • **Abú Zabí**, Spojené arabské emiráty • **Saná**, Jemen |